Diari Oficial de la Generalitat Valenciana


Sumari del DOGV 4392, del 04-12-2002 (2002/12036)

Notificació de Resolució de baixa de l'Hotel la Pepica, de València, la signatura d'identificació del qual és HV-13.
--------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12457


Organisme emissor
:   Agència Valenciana del Turisme

Tipus de document
:   Anunci

Notificació de Resolució de baixa de l'Hotel la Pepica, de València, la signatura d'identificació del qual és HV-13. [2002/X12699]
  
Per no haver sigut possible notificar de forma personal i directa a l'interessat la resolució del director de l'Àrea de Producte de l'Agència Valenciana del Turisme, de data 30 de setembre de 2002, recaiguda en l'expedient de baixa de l'establiment hoteler la Pepica, de València, se'n procedix a la publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de novembre de 2002.- El director de l'Àrea de Producte: Víctor Yepes Piqueras.
  
?Vist l'expedient de baixa de l'establiment hoteler la Pepica, siti a València, passeig de Neptú, 2, la signatura d'identificació del qual és HV-13.
  
Tenint en compte que:
  
Primer. Amb data 10.06.02 la Inspecció del Servici Territorial de València va visitar l'establiment a fi de comprovar-ne el funcionament i va notificar el següent:
  
«- Actualment hi ha un solar a l'haver derrocat en la seua totalitat l'edifici en qüestió?»
  
«?L'edifici va ser derrocat pels nous titulars i, segons sembla, estan a l'espera d'obtenir el permís de l'Ajuntament per a edificar-ne un altre de nova planta. En esta situació porta ja prou temps?»
  
Segon. Amb data 02.07.02, es va donar, de conformitat amb l'article 84 de la Llei 30/1992, de 26 de novembre, tràmit d'audiència previ a la baixa pel Servici Territorial de Turisme de València, a la Pepica, SL, titular de l'establiment.
  
Transcorregut el termini mencionat el titular no ha presentat al·legacions.
  
Fonaments de dret
  
Primer i únic
  
L'article 1 del Decret 153/1993, de 17 d'agost, Regulador dels Establiments Hotelers a la Comunitat Valenciana, establix que hi queden subjectes les empreses i establiments que es dediquen a prestar, de forma professional i habitual, allotjament mitjançant preu, d'acord amb les especificacions de la pròpia norma i disposicions de desplegament, tinguen o no altres servicis complementaris.
  
Els fets reflectits en els antecedents posen de manifest que en l'establiment no es desenrotlla l'activitat a què fa referència l'article 1 del citat Decret, per la qual cosa n'escau la baixa al Registre d'Empreses i Activitats Turístiques, com a establiment hoteler.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment hoteler la Pepica, siti a València, passeig de Neptú, 2, signatura d'identificació HV-13.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra la present resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme, en el termini d'un mes, comptador des del sendemà de la notificació d'esta, de conformitat amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.